สิงโตขย้ำโหด
อย่างที่ผมทิ้งท้ายไปเมื่อวันก่อน ว่า ผมได้เดินทางมาชมเกมนัดที่ 2 ของทัพ สิงโตคำราม อังกฤษ ทีมขวัญใจมหาชนชาวไทย ซึ่งดวลกับปานามา ทีมน้องใหม่ของฟุตบอลโลกครั้งนี้ ในเกมรอบแบ่งกลุ่ม กลุ่มจี ที่สนามนิจนี นอฟโกรอด สเตเดียม ในเมืองนิจนี นอฟโกรอด ซึ่งเป็นเมืองที่อยู่ใกล้มอสโกมากที่สุด เมื่อเทียบกับบรรดาสนามที่ใช้ในการแข่งขันฟุตบอลโลกอีก 11 เมืองทั่วประเทศรัสเซีย,ผมใช้เวลาเดินทางโดยเครื่องบินจากสนามบินโดโมเดโดโว ในมอสโก ราวหนึ่งชั่วโมงครึ่งก็มาถึงสนามบินสตริกิโน เมืองนิจนี นอฟโกรอด โดยสวัสดิภาพ จากนั้นก็ขึ้นรถบัสต่อมายังสถานีรถใต้ดินเมโทรในใจกลางเมือง เพื่อเดินทางไปยังสนามนิจนี นอฟโกรอด สเตเดียม อีกทอดหนึ่ง,เมืองนิจนี นอฟโกรอด อยู่ห่างจากมอสโก ราว 402 กิโลเมตร ถ้าเปรียบเทียบกับบ้านเราก็พอๆกับขับรถจากกรุงเทพฯไปบุรีรัมย์ ตั้งอยู่ตรงจุดบรรจบกันของแม่น้ำวอลกากับแม่น้ำโอคา สร้างขึ้นเมื่อปี ค.ศ.1221 โดยเจ้าชายยูรี วเซโซโลโดวิช และเคยถูกรวมเป็นส่วนหนึ่งของมอสโก เมื่อปี 1392,สำหรับเมืองนิจนี นอฟโกรอด ถือเป็นเมืองใหญ่อันดับ 5 ของรัสเซีย เป็นเมืองหลวงของแคว้นนิจนีนอฟโกรอดโอบลาสต์ มีประชากรรวมทั้งสิ้นราว 1.25 ล้านคน เมืองนี้เป็นสถานที่เกิดของแมกซิม กอร์กี นักเขียนชื่อก้องโลก และเคยถูกเปลี่ยนชื่อเป็นเมืองกอร์กี ตามชื่อนักเขียนผู้นี้ ระหว่างปี ค.ศ. 1932-1990 ด้วย,สนามนิจนี นอฟโกรอด สเตเดียม จัดเป็นสนามที่สวยงามอีกหนึ่งสนามของฟุตบอลโลก 2018 เนื่องจากตั้งอยู่ริมแม่น้ำและมีบรรยากาศที่ยอดเยี่ยม โดยสนามแห่งนี้จุแฟนบอลได้ถึง 44,899 คน,บรรยากาศก่อนเริ่มเกมอังกฤษกับปานามานั้นคึกคักเป็นอย่างยิ่ง โดยเฉพาะบรรดากองเชียร์ชาวเมืองผู้ดีที่แห่เดินทางมาเชียร์ทีมรักจำนวนหลายหมื่นคน และขึ้นชื่อว่ากองเชียร์อังกฤษแล้ว ธรรมดาซะที่ไหน ต้องเมาซ่า ร้องเพลงเชียร์กันดังลั่นตั้งแต่ยังไม่เข้าสนาม ส่วนกองเชียร์ปานามาก็มากันไม่ใช่น้อย แต่ส่วนใหญ่จะเป็นผู้หญิงสวมเสื้อสีแดง เพนต์สีธงชาติที่ใบหน้า ดูน่ารักไม่ใช่เล่น อย่างไรก็ตาม ไม่มีการกระทบกระทั่งระหว่างกองเชียร์ทั้งสองชาติแต่อย่างใด,เกมนี้ กาเร็ธ เซาธ์เกต กุนซือทีมอังกฤษ ยังคงจัดทีมเล่นระบบสามกองหลัง 3-5-2 แม้จะเจอคู่ต่อสู้ที่ต่ำชั้นกว่ามากก็ตาม โดยวาง แฮร์รี เคน กับราฮีม สเตอร์ลิง เป็นคู่กองหน้า และมีเจสซี ลินการ์ด เป็นตัวทำเกมรุก,ส่วนทางฝั่งปานามาทีมอันดับ 55 ของโลก เป็นชาติเล็กๆในอเมริกากลาง มีประชากรแค่ราว 4 ล้านคน และมีคลองปานามาเป็นจุดสำคัญของประเทศ แต่กลับสร้างผลงานสุดยอดด้วยการปาดหน้ายักษ์ใหญ่อย่างสหรัฐอเมริกามาเล่นฟุตบอลโลกได้เป็นครั้งแรกในประวัติศาสตร์,แมตช์นี้ สิงโตคำราม อังกฤษแสดงความเหนือชั้นกว่าคู่แข่งหลายขุม ก่อนไล่ถลุงเอาชนะสมันน้อยอย่างปานามากระจุยขาดลอย 6-1 โดยนัดนี้ กัปตันเคน แฮร์รี เคน ตะบันแฮตทริกเหมาทำคนเดียวสามประตู พาอังกฤษซิวชัย 2 นัดรวด มี 6 คะแนนเต็ม ลอยลำเข้ารอบ 16 ทีมสุดท้ายแน่นอนแล้ว,โดยสามประตูของเคนมาจากการยิงจุดโทษ 2 ลูก ในนาที 22 และ 45 ส่วนอีกลูกได้แบบมีดวง เมื่อรูเบน ลอฟตัส-ชีค ยิงไกลบอลไปแฉลบเคนแล้วเปลี่ยนทางเข้าประตูไป ในนาที 62 โดยฝ่ายควบคุมการแข่งขันยกให้เป็นเครดิตการทำประตูของเคน,การทำแฮตทริกในเกมนี้ ทำให้แฮร์รี เคน ขยับแซงหน้าคริสเตียโน โรนัลโด กองหน้าทีมชาติโปรตุเกส ขึ้นไปนำเป็นดาวซัลโวแบบเดี่ยวๆของฟุตบอลโลกครั้งนี้ ด้วยจำนวน 5 ประตู,มีสถิติน่าสนใจเกิดขึ้นหลายอย่างในเกมนี้มีอะไรบ้างไปดูกันเลย-เคน กลายเป็นนักเตะอังกฤษคนที่ 3 ในประวัติศาสตร์ที่ทำแฮตทริกในฟุตบอลโลก ต่อจาก เจฟฟ์ เฮิร์สท์ ปี 1966 และแกรี ลินิเกอร์ ปี 1986,-เคน เป็นนักเตะคนแรกที่ยิงได้อย่างน้อย 2 ประตูสองเกมติดต่อกัน ใน 2 เกมแรกของฟุตบอลโลก นับตั้งแต่ เกอร์กอร์ซ ลาโต อดีตกองหน้าโปแลนด์ เมื่อปี 1974,-จอห์น สโตนส์ กลายเป็นกองหลังคนแรกของอังกฤษที่ยิงได้ 2 ประตู ในการแข่งขันฟุตบอลโลก,-อังกฤษยิง 6 ประตูในเกมเดียวในฟุตบอลโลกเป็นครั้งแรกในประวัติศาสตร์,-นับเป็นครั้งที่ 3 ที่อังกฤษชนะรวดใน 2 เกมแรกของรอบแบ่งกลุ่มฟุตบอลโลก ต่อจากฟุตบอลโลก ปี 1982 และปี 2006,-ปานามายิงประตูแรกของพวกเขาในประวัติศาสตร์ฟุตบอลโลกและเป็นชาติที่ 74 ที่ยิงประตูได้ในฟุตบอลโลก,ตอนนี้อังกฤษมี 6 คะแนน จาก 2 นัดเท่ากับเบลเยียม แถมทั้งคู่ยังยิงได้ 8 เสีย 2 เท่ากันอีกด้วย ทำให้ทั้งอังกฤษและเบลเยียมต้องไปตัดสินแชมป์กลุ่มกันในนัดสุดท้าย ซึ่งใครชนะจะเข้ารอบในฐานะแชมป์กลุ่มจีทันที,ชัยชนะเหนือปานามา 6-1 แม้จะไม่ใช่ชัยชนะที่เหนือความคาดหมายมากนัก แต่ สิงโตคำราม อังกฤษ ก็ฉายแววให้เห็นแล้วว่า,พวกเขามีดีพอที่จะเป็นแชมป์โลก 2018.,หมวดแซม
อย่างที่ผมทิ้งท้ายไปเมื่อวันก่อน ว่า ผมได้เดินทางมาชมเกมนัดที่ 2 ของทัพ สิงโตคำราม อังกฤษ ทีมขวัญใจมหาชนชาวไทย 
สิงโตคำราม,อังกฤษ,แฮร์รี เคน,ตะลุยเวิลด์คัพ ฉบับรัสเซีย,หมวดแซม